Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 2/1988. (V. 19.) IM rendelet az igazságügyi szakértõkrõl
Paragraph Index: 375

5. A magyar gazdaságirányítás Európai Unióhoz történõ csatlakozással összefüggõ feladatai A köztisztviselõ rendelkezzen általános ismeretekkel az EU gazdaságpolitikáiról, az Európai Megállapodás gazdasági kapcsolatrendszert érintõ rendelkezéseirõl, valamint azokról az EU forrásokból megvalósuló támogatási konstrukciókról (PHARE, SAPARD, ISPA), amelyek hazánk EU-hoz való csatlakozását hivatottak segíteni. A tananyag felépítése Bevezetés A tananyag céljának, tartalmának és követelményrendszerének rövid összefoglalója. I. A gazdasági igazgatás átalakulása, jövõbeni feladatai A tananyag e része bemutatja a gazdasági igazgatás konstans és változó feladatait, röviden ismerteti a rendszerváltozás elõtti állapotot, a rendszerváltozás menedzselését és az új stratégia — csatlakozás az EU-hoz — fõ irányait. 2002/88. szám II. A gazdaságigazgatással kapcsolatos állami, önkormányzati feladatok A tananyag bemutatja a gazdaságirányítás legfõbb területeit (az ipar-, a kereskedelem-, valamint az agrárigazgatás legfõbb feladatai, valamint ezek szabályozási rendje). E fejezet ismerteti a gazdaságigazgatás legfontosabb, általánosan alkalmazott eszközeit: a gazdaságpolitikai célképzés és tervezés, a monetáris és fiskális eszközök, a jogi és hatósági eszközök, valamint a pénzügyi és gazdasági ellenõrzés alapvetõ tartalmát és fõbb szabályait. A tananyag a jogi eszközök ismertetése során áttekinti a koncesszióra, valamint a közbeszerzésre vonatkozó legfontosabb rendelkezéseket, valamint a gazdasági igazgatás három fõ területének speciálisan alkalmazott eszközeit. Ezt követõen a tananyag összefoglalja a nem kormányzati szervekkel való kapcsolattartás rendszerét. A gazdaságirányítás legfontosabb feladatai és eszközei A tananyagrész bemutatja a gazdaságigazgatás alkotmányos kereteit, különös tekintettel a piacgazdasági viszonyok érvényesülését biztosító alkotmányos garanciákra. A fejezet ismerteti az állam gazdaságirányítási feladatainak ellátását szolgáló intézmények körét, valamint az általuk ellátott legfontosabb feladatokat és kifejti az áruk és szolgáltatások szabad mozgásának biztosítására, a munkaerõpiac állami szabályozási rendjére, a gazdasági verseny felügyeletére, valamint a fogyasztóvédelemre vonatkozó szabályozás rendjét és fõ elemeit. A tananyag e része foglalja össze a helyi önkormányzatok gazdaságigazgatással kapcsolatos legfontosabb feladatait, valamint a feladatok ellátását biztosító önkormányzati intézmények rendszerét. A gazdaságigazgatás egyes részterületei és szervezetrendszere A tananyag fõ vonásaiban bemutatja a gazdasági igazgatás központi államigazgatási szervezetrendszerét, valamint számba veszi a gazdaságigazgatási feladatokat ellátó területi, illetve helyi szerveket, azok fõbb feladatait és irányítási viszonyait. E rész tartalmazza az alapozó ismereteket az egyes nem kormányzati szervek speciális agrárigazgatási feladatairól. III. A magyar gazdaságirányítás Európai Unióhoz történõ csatlakozással összefüggõ feladatai A tananyag összefoglalja az EU gazdaságpolitikáinak általános ismereteit, az Európai Megállapodás gazdasági kapcsolatrendszert érintõ fõbb rendelkezéseit, valamint áttekintõen bemutatja az EU forrásokból megvalósuló támogatási konstrukciókat (PHARE, SAPARD, ISPA), amelyek hazánk EU-hoz való csatlakozását hivatottak segíteni. Tananyag A vizsgaanyagot a Magyar Közigazgatási Intézet által kiadott Gazdasági igazgatás címû jegyzet foglalja magában. Ajánlott irodalom és jogszabályok Azoknak, akik a tantárgyból vagy a tantárgyhoz tartozó egyes témakörökbõl a vizsgakövetelményeken túlmenõ ismereteket akarnak szerezni, a következõ publikációkat és jogszabályokat ajánljuk a figyelmébe: Ficzere Lajos (szerk.): Magyar közigazgatási jog, Osiris, 2001. Kende Tamás—Szûcs Tamás (szerk.): Az Európai Unió politikái, Osiris, 2001. Lomniczi Zoltán: Európai intézmények és a jogharmonizáció, HVG—ORAC, 1998. Lõrincz Lajos (szerk.): Közigazgatás és gazdaság, UNIO, 2001. Mikó Zoltán: Agrárjog, Pázmány Péter Katolikus Egyetem, Jog- és Államtudományi Kar, 2001. Sárközy Tamás (szerk.): Versenyjog, HVG—ORAC, 2001. Sólyom László: Az alkotmánybíráskodás kezdetei Magyarországon, Osiris, 2001.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes